ציפורים לא עוצרות בגבול  - שבתאי בונפיל \ Avri Rosenthal
Channel: Shabtay Bonfeel
Date: 23/03/2021

מילים ולחן:  \ Avri Rosenthal

צִפֳּרִים לֹא עוֹצְרוֹת בַּגְּבוּל
וְגַם לֹא אַבְקְנֵי הַפְּרָחִים
פַּרְפָּרִים אַלְמוֹנִים 
מִתְעַלְּסִים עַל מוֹקֵשׁ
שֶׁנּוֹעַד לְרַגְלֵי חַיָּלִים

חַיָּלִים לֹא עוֹצְרִים בַּגְּבוּל
הֵם חוֹצִים אֶת קַוֵּי הָאֵלִים
פַּרְפָּרִים בְּנֵי יוֹמָם, נֶחְפָּזִים לְדַרְכָּם
כִּי בָּעֶרֶב יִהְיוּ כְּבָר מֵתִים

אִמָּהוֹת וֶאֱמוּנוֹת עִוְרוֹת
אוֹחֲזוֹת בְּקַרְנֵי הַגָּדֵר בְּלִי לִרְאוֹת
אֵיךְ חוֹרְכוֹת הַמִּילִים, בְּבַדֵּי הַדְּגָלִים
הַסּוֹגְדִים לָאֵלִים בְּשָׂדוֹת אֲפֵלִים

בַּחֲלוֹמוֹת, לֹא עוֹבֵר כָּל גְּבוּל
וּגְבוּלוֹת אֵין עוֹבְרִים בַּחֲלוֹם
אֵיךְ יוּכַל הַשּׁוֹמֵר, לַחֲלֹם בְּלִי לָנוּם
הֵן אֶת זֶה לֹא עָשָׂה בַּחַיִּים

שירה: Shabtay Bonfeel